CELEX: 62016TN0712
Language: mt
Date: 2016-10-05 00:00:00
Title: Kawża T-712/16: Rikors ippreżentat fil-5 ta’ Ottubru 2016 – Deutsche Lufthansa vs Il-Kummissjoni

12.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/28
            
         Rikors ippreżentat fil-5 ta’ Ottubru 2016 – Deutsche Lufthansa vs Il-Kummissjoni
   (Kawża T-712/16)
   (2016/C 462/36)
   Lingwa tal-kawża: l-Ingliż
   
      Partijiet
   
   
      Rikorrenti: Deutsche Lufthansa AG (Köln, il-Ġermanja) (rappreżentant: S. Völcker, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla, totalment jew parzjalment, id-Deċiżjoni tal-Kummissjoni C(2016) 4964 finali, tal-25 ta’ Lulju 2016, fil-Każ Nru M.3770 – Lufthansa/Swiss – Deċiżjoni tal-Kummissjoni dwar it-talba ta’ Lufthansa għal rinunzja parzjali tal-impenji li jirrigwardaw ir-rotot Zurich-Stokkolma u Zurich-Varsavja;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq il-fatt li d-deċiżjoni għandha tiġi annullata minħabba li hija vvizzjata bi żball manifest ta’ evalwazzjoni u li għalhekk tikser il-prinċipji ta’ proporzjonalità u ta’ protezzjoni tal-aspettattivi leġittimi billi tirrifjuta li tirrevedi u/jew tirrinunzja ċerti impenji imposti permezz tad-Deċiżjoni tal-Kummissjoni tal-4 ta’ Lulju 2005, fil-Każ Nru COMP/M.3770 – Lufthansa/Swiss.
            
         
               2.
            
            
               It-tieni motiv ibbażat fuq il-fatt li d-deċiżjoni għandha tiġi annullata minħabba li l-Kummissjoni kisret il-prinċipju ta’ amministrazzjoni tajba billi naqset milli tivverifika b’attenzjoni u imparzjalità l-elementi kollha tal-każ.
            
         
               3.
            
            
               It-tielet motiv ibbażat fuq il-fatt li d-deċiżjoni għandha tiġi annullata minħabba li l-Kummissjoni wettqet abbuż ta’ poter billi evitat il-proċedura amministrattiva taħt ir-Regolament 1/2003.